Р Е П У Б Л И К А С Р П С К А

СКУПШТИНА ОПШТИНЕ ХАН ПИЈЕСАК

Број: 01-022-116/21

Датум: 08.09.2021. године

 На основу члана 95. Закона о предшколском васпитању и образовању (''Службени гласник Републике Српске'', бр. 79/15 и 63/20) и члана 37. Статута Општине Хан Пијесак (''Службени гласник Општине Хан Пијесак'', бр. 10/17), Скупштина Oпштине Хан Пијесак, на сједници одржаној дана 08.09.2021. године, донијела је

О Д Л У К У

о одређивању економске цијене услуга организационе јединице вртић, основане при ЈУ Центра за социјални рад Хан Пијесак

I

Овом Одлуком утврђује се економска цијена услуге организационе јединице вртић, основане при ЈУ Центра за социјални рад Хан Пијесак ( у даљем тексту – вртић) , за 2021. годину, која не годишњем нивоу износи 5.056,80 КМ , односно на мјесечном 421, 40 КМ, по једном дјетету.

II

Износ новчаног учешћа родитеља за боравак дјеце у вртићу износи од 0-34,62%, осносно 0-150КМ, у зависности од статуса домаћинства.

Са корисницима услуга ће се склопити Уговор о међусобним правима и обавезама, којим ће се дефинисати мјесечни износ учешћа у сваком појединачном случају, као и начин и рокови плаћања.

III

На приједлог Управног одбора ЈУ Центар за социјални рад Хан Пијесак, утврђује се цијена услуга у зависности од статуса домаћинства, на сљедећи начин:

1. За породице са **једним** дјететом:

- цијена износи 150,00КМ,

1. За породице са **двоје** дјеце:

- цијена за прво дијете по реду рођења износи 150,00КМ,

- цијена за друго дијете по реду рођења износи 120,00 КМ,

1. За породице са **троје** дјеце:

- цијена за прво дијете по реду рођења 150,00КМ,

- цијена за друго дијете по реду рођења 120,00КМ,

- не плаћа се за треће дијете по реду рођења.

1. Породице са **четворо и више** дјеце :

- цијена за прво дијете по реду рођења 150,00КМ

- цијена за друго дијете по реду рођења 120,00КМ,

- не плаћа се за треће, четврто и свако наредно дијете по реду рођења,

1. Породице самохраних родитеља- старатеља, породице корисници права из систаема социјалне заштите – право на новчану помоћ, плаћају 50% од цијене 150, 00КМ, односно 75,00КМ за прворођено и другорођено дијете, а за трећерођено и свако наредно рођено дијете боравак је бесплатан,
2. Ратни војни инвалиди од I-IV категорије плаћају 50% од цијене 150,00КМ, односно 75,00КМ за прворођено и другорођено дијете, а за трећерођено и свако наредно рођено дијете боравак је бесплатан,
3. Ратни војни инвалиди од V-VI категорије плаћају 70% од цијене 150,00КМ, односно 105,00КМ за прворођено и другорођено дијете, а за трећерођено и свако наредно рођено дијете боравак је бесплатан,
4. Цивилни инвалиди 90- 100% плаћају 60% од цијене 150,00КМ, односно 90,00КМ за прворођено и другорођено дијете, а за трећерођено и свако наредно рођено дијете боравак је бесплатан,
5. Боравак дјеце у групама полудневног боравка плаћа се 95,00КМ за прворођено и другорођено дијете, а за трећерођено и свако наредно рођено дијете боравак је бесплатан.

IV

У случају изостанка дјетета из вртића због болести континуирано 10 и више радних дана, корисници услуга имају право на умањење цијене у износу од 50%.

V

Родитељ/старатељ који исписује дијете из вртића дужан је да о томе достави писану обавјест, најкасније 15 данаприје исписа, те плати доспјеле трошкове.

VI

Ова одлука ступа на снагу осмог дана од дана објављивања у ''Службеном гласнику Општине Хан Пијесак''.

Достављено: ПРЕДСЈЕДНИК СКУПШТИНЕ

1. ЈУ Центар за социјални рад, х2 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Начелнику Општине, (Кристина Стојановић, дипл.ек.)
3. Предсједнику Скупштине,
4. Секретару Скупштине,
5. На оглас,
6. Архиви.